CELEX: 32006D0731
Language: fi
Date: 2006-10-27 00:00:00
Title: 2006/731/EY: Komission päätös, tehty 27 päivänä lokakuuta 2006 , standardin EN 13000:2004 Nosturit. Ajoneuvonosturit (Cranes – Mobile cranes) viitetietojen rajoitetusta julkaisemisesta Euroopan parlamentin ja neuvoston direktiivin 98/37/EY mukaisesti (tiedoksiannettu numerolla K(2006) 5059)   (ETA:n kannalta merkityksellinen teksti)

28.10.2006   
            
            
               FI
            
            
               Euroopan unionin virallinen lehti
            
            
               L 299/26
            
         
      KOMISSION PÄÄTÖS,
   tehty 27 päivänä lokakuuta 2006,
   standardin EN 13000:2004 ”Nosturit. Ajoneuvonosturit” (Cranes – Mobile cranes) viitetietojen rajoitetusta julkaisemisesta Euroopan parlamentin ja neuvoston direktiivin 98/37/EY mukaisesti
   (tiedoksiannettu numerolla K(2006) 5059)
   (ETA:n kannalta merkityksellinen teksti)
   (2006/731/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY (1) ja erityisesti sen 6 artiklan 1 kohdan,
   ottaa huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2) 5 artiklalla perustetun pysyvän komitean lausunnon,
   sekä katsoo seuraavaa:
   
               (1)
            
            
               Silloin kun kansallinen standardi, jolla pannaan täytäntöön sellainen yhdenmukaistettu standardi, jonka viitetiedot on julkaistu Euroopan unionin virallisessa lehdessä, käsittää yhden tai useamman olennaisen direktiivin 98/37/EY liitteessä I säädetyn terveyttä ja turvallisuutta koskevan vähimmäisvaatimuksen, kyseisen standardin mukaisesti rakennetun koneen oletetaan täyttävän nämä olennaiset vaatimukset.
            
         
               (2)
            
            
               Saksa on antanut direktiivin 98/37/EY 6 artiklan 1 kohdan nojalla virallisen vastalauseen, joka koskee Euroopan standardointikomitean (CEN) 22 päivänä huhtikuuta 2004 hyväksymää standardia EN 13000:2004, jonka viitetietoja ei ole vielä julkaistu Euroopan unionin virallisessa lehdessä.
            
         
               (3)
            
            
               Tutkittuaan standardia EN 13000:2004 komissio on todennut, että standardi ei täytä useita olennaisia direktiivin 98/37/EY liitteessä I säädettyjä terveyttä ja turvallisuutta koskevia vähimmäisvaatimuksia, nimittäin vaatimusta 4.2.1.4 (kuormituksen valvonta) yhdessä vaatimusten 1.1.2 (c) (turvallistamisen periaatteet), 1.2.5 (toimintatavan valinta), 1.3.1 (vakavuus), 4.1.2.1 (vakavuuden puutteesta aiheutuvat vaarat) ja 4.1.2.3 (mekaaninen lujuus) kanssa. Erityisesti standardin kohtien 4.2.6.3.1, 4.2.6.3.2 ja 4.2.6.3.3 osalta siirrettävien nostureiden suunnittelemista ja rakentamista koskevat toimet eivät takaa riittävän korkeatasoista turvallisuutta tuotteen ennakoitavissa olevassa käytössä. Standardissa ei määritellä riittäviä suojatoimia varsinkaan ylikuorman estolaitteen ohikytkentälaitteen väärän käytön estämiseksi.
            
         
               (4)
            
            
               Turvallisuuden ja oikeusvarmuuden takaamiseksi standardin viitetietojen julkaisemista Euroopan unionin virallisessa lehdessä olisi täydennettävä asianmukaisella varoituksella.
            
         
               (5)
            
            
               Jäsenvaltioiden olisi lisättävä samanlainen varoitus kansallisiin standardeihinsa, joilla standardi EN 13000:2004 saatetaan voimaan kyseisissä maissa,
            
         ON TEHNYT TÄMÄN PÄÄTÖKSEN:
   1 artikla
   Standardin EN 13000:2004 ”Nosturit. Ajoneuvonosturit” (Cranes – Mobile cranes) viitetiedot Euroopan unionin virallisessa lehdessä julkaistaan kuten liitteessä.
   2 artikla
   Kun jäsenvaltiot direktiivin 98/37/EY 5 artiklan 2 kohdan soveltamiseksi julkaisevat viitetiedot kansallisesta standardista, jolla yhdenmukaistettu standardi EN 13000:2004 saatetaan voimaan jäsenvaltioissa, niiden on liitettävä tähän julkaisuun samanlainen varoitus kuin tämän päätöksen liitteessä esitetään.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä lokakuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 207, 23.7.1998, s. 1. Direktiivi sellaisena kuin se on muutettuna direktiivillä 98/79/EY (EYVL L 331, 7.12.1998, s. 1).
   
      (2)  EYVL L 204, 21.7.1998, s. 37. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      LIITE
      
         ”(Direktiivin soveltamisalaan kuuluvien eurooppalaisten yhdenmukaistettujen standardien nimet ja numerot)
         
                     ESO (1)
                     
                  
                  
                     Yhdenmukaistetun standardin viitenumero ja nimi
                     (ja viiteasiakirja)
                  
                  
                     Ensimmäinen julkaisu EYVL/EUVL
                  
                  
                     Korvattavan standardin viitenumero
                  
                  
                     Päivä, jona korvattavan standardin noudattamisesta johtuva vaatimustenmukaisuusolettamus lakkaa
                     Huom. 1
                  
               
                     CEN
                  
                  
                     EN 13000:2004
                     Nosturit. Ajoneuvonosturit
                  
                  
                     Tämä on ensimmäinen julkaisu
                  
                  
                     —
                  
                  
                      
                  
               
                     Varoitus: tämä julkaisu ei koske standardin 4.2.6.3.1, 4.2.6.3.2 ja 4.2.6.3.3 lausekkeita, joiden soveltamisen ei katsota vastaavan direktiivin 98/37/EY liitteessä I säädettyä terveyttä ja turvallisuutta koskevaa olennaista vaatimusta 4.2.1.4 yhdessä kyseisen liitteen vaatimusten 1.1.2(c), 1.2.5, 1.3.1, 4.1.2.1 ja 4.1.2.3 kanssa.
                  
               
                     Huom. 1
                  
                  
                     Yleensä päivä, jolloin vaatimustenmukaisuusolettamus päättyy, on sama kuin eurooppalaisen standardointielimen asettama standardin kumoamispäivä (’dow’). Standardien käyttäjiä kuitenkin kehotetaan kiinnittämään huomiota siihen, että poikkeustapauksissa se voi olla jokin muukin päivä.
                  
               
                     Huom. 2.1
                  
                  
                     Standardilla, joka on uusi (tai johon on tehty muutos), on sama soveltamisalue kuin korvatulla standardilla. Ilmoitetusta päivästä lähtien korvattu standardi ei enää anna olettamusta direktiivin olennaisten vaatimusten mukaisuudesta.
                  
               
                     Huom. 3
                  
                  
                     Kun kyseessä ovat muutokset, standardi, johon viitataan, on EN CCCCC:YYYY, sen mahdolliset aikaisemmat muutokset sekä mainittu uusi muutos. Kumottu standardi (sarake 3) on siis EN CCCCC:YYYY ja sen mahdolliset aikaisemmat muutokset ilman mainittua uutta muutosta. Ilmoitetusta päivästä lähtien korvattu standardi ei enää anna olettamusta direktiivin olennaisten vaatimusten mukaisuudesta.
                  
               
                     Huom. 4
                  
                  
                     Tuotteen katsotaan olevan vaatimusten mukainen, kun se täyttää osan 1 ja sitä koskevan osan 2 vaatimukset, kun osa 2 on myös julkaistu Euroopan unionin virallisessa lehdessä direktiivin 98/37/EY mukaisesti.
                  
               Huom.
         
                     —
                  
                  
                     Tietoja standardien saatavuudesta saa joko Euroopan standardointielimiltä tai kansallisilta standardointilaitoksilta, joiden luettelo on Euroopan parlamentin ja neuvoston direktiivin 98/34/EY (2), sellaisena kuin se on muutettuna direktiivillä 98/48/EY (3), liitteenä.
                  
               
                     —
                  
                  
                     Viitetietojen julkaiseminen Euroopan unionin virallisessa lehdessä ei tarkoita sitä, että standardit ovat saatavilla kaikilla yhteisön kielillä.
                  
               
                     —
                  
                  
                     Tämä luettelo korvaa aiemmin Euroopan unionin virallisessa lehdessä julkaistut luettelot. Komissio huolehtii luettelon ajan tasalle saattamisesta.
                  
               Lisätietoja yhdenmukaistetuista standardeista saa Internet-osoitteesta http://europa.eu.int/comm/enterprise/newapproach/standardization/harmstds/
      
      
         (1)  ESO: European Standardisation Organisation:
      
                  —
               
               
                  CEN: rue de Stassart 36, B-1050 Bryssel, puhelin (32-2) 550 08 11, faksi (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Bryssel, puhelin (32-2) 519 68 71, faksi (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, puhelin (33) 492 94 42 00, faksi (33) 493 65 47 16 (http://www.etsi.org)
               
            
         (2)  EYVL L 204, 21.7.1998, s. 37.
      
         (3)  EYVL L 217, 5.8.1998, s. 18.”